Prosjektdokumentasjon

# **Målgruppen for vårt system**

## ***1.1 Personas***

Even på 18 år går siste året på videregående skole i Fredrikstad. På 18-års dagen sin fikk han førerkort på automat bil. Han er aktiv med fotball, og kan sykle eller gå til treninger. Annenhver helg har han derimot behov for en bil for å komme seg til bortekamper som er ulike steder på Østlandet. Han ønsker å bli mer selvstendig, og uavhengig av at foreldrene kjører han. I tillegg savner han fleksibilitet i hverdagen, som å kunne dra til kompiser som bor lenger unna.

Han er på de fleste sosiale medie- plattformer som instagram og snapchat, og er vant til å bruke ulike apper i forbindelse med skolearbeid og kommunikasjon med venner. Gamer med venner når han har tid. Even jobber kun i feriene som deltidsansatt på den lokale matbutikken, og har derfor ikke råd til å eie en egen bil. Han er usikker på hvor han skal studere året etter videregående, så han ønsker derfor heller ikke å gå til innkjøp av en bil.

## ***1.2 Scenarioer***

Even har en bortekamp kl.18:00-19:00 i Moss Torsdag ettermiddag. Det tar ca 40 minutter å kjøre til idrettsanlegget. Han avslutter kl.16:00 på skolen, og han ønsker å dra hjem i mellomtiden for så å reise hjemmefra kl 17:00. Det vil være for dyrt for han å bestille taxi begge veier, samt at han ikke ønsker å vente. I tillegg er det usikkert hva han kan forvente å betale, og det er ikke alle taxisentraler som kjører denne ruten. Det vil også være tidkrevende å finne ut av hvilken taxisentral som er billigst. Even vil da ha behov for en leiebil i tidsrommet kl. 17 - 20. Han tar raskt fram mobilen fra lomma på vei hjem fra skolen, og ved bruk av applikasjonen kan han enkelt se hvilke tilbud som passer hans behov best. Bilene som er nærmest kommer opp først i listen av mulige alternativer. Han velger å filtrere bort høye prisgrupper, og legger inn et klokkeslett på når han ønsker å hente og levere fra seg bilen. (Biler som er tilgjengelig i det tidsrommet blir vist.)

Et problem som oppstår er at han ikke kan filtrere bort biler med manuelt gir, som vil si at han bruker litt ekstra tid på å finne en leiebil til en lav prisgruppe med automatgir. Etter at han velger ut den nærmeste automat bilen til den laveste prisen, legger han inn informasjon til eier i et meldingsfelt om det tidsrommet han har behov for bilen. (Bilen vil hentes kl.17 og være hos eier kl.20. ) Han klikker seg til neste steg i prosessen som er å betale for leiebilen. Han får da valget mellom å legge inn et betalingskort eller å betale via Vipps. Han har dårlig tid, så han velger vipps og blir videreført til Vipps-appen for å betale. Når betalingen er gjennomført, får han et varsel fra applikasjonen om at den er godkjent. Når klokken er 16:50 får Even beskjed av eieren i appen i en chat-funksjon, om at bilen er klar til henting med instrukser på hvor nøkkelen ligger. Even går til eierens hjem som er i nærheten, og finner nøklene i postkassen som har en kode. Koden fikk han på melding. Bilen har full tank og han kan gjøre til og fra Moss uten problemer.

## ***1.3 Use Case-diagram***

